# Warcraft

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
תמונת מסך מהמשחק וורקרפט 3

סדרת Warcraft היא סדרת משחקי מחשב מהסוג "אסטרטגיה בזמן אמת", המתרחשת בעולם פנטזיה טולקיניסטי. זוהי אחת מסדרות המשחקים הנמכרות ביותר בעולם בסגנון זה. משחקי Warcraft הופקו על ידי חברת Blizzard. ב-Warcraft 2 ו-3 יש אפשרות מובנית למשחק באינטרנט באמצעות שרתי Battle.net, וישנה גם אפשרות ליצירת שבטים (Clans).

בשני המשחקים הראשונים בסדרה היו קיימים שני גזעים, ובמשחק השלישי התווספו שניים נוספים:

- ברית בני האדם (Human Alliance)
- שבט האורקים (Orcish Horde)
- פרענות האל-מתים (Undead Scourge)
- זקיפי אלפי הלילה (Night Elf Sentinels)

קיימים ספרים בעברית המגוללים עלילות פנטזיה בעולם וורקראפט.

## [עריכה] Warcraft I

Warcraft - Orcs And Humans היה המשחק הראשון בסדרה (1994). במשחק זה, השחקן היה יכול לשחק את בני האדם או את האורקים. המשחק בנוי מעשר משימות, רובן כללו בניית בסיס ומקצתן היו משימות מאחורי קווי האויב. בגרסה זו, האורקים ובני האדם היו "יריבי מראה" - לכל יחידה ומבנה בצד אחד הייתה יחידה מקבילה וזהה, מעט מראה החיצוני, בצד השני. המשחק זכה להצלחה, ונחשב על ידי שחקנים רבים לקלאסיקה בתחומו גם היום.

## [עריכה] Warcraft II

המשחקים Warcraft II - Tides of Darkness וערכת ההרחבה שלו Warcraft II - Beyond the Dark Portal (יצאו ב-1995 ו-1996, בהתאמה) היו המשך ישיר להצלחתו של קודמם. היו שני גזעים - בני האדם והאורקים. המשחק בנוי מארבע עשרה משימות. שני הגזעים היו בעלי אמצעים דומים, למעט הבדלים קטנים. חידושיו של המשחק כללו מספר גדול יותר של יחידות (ובכלל זאת יחידות ימיות ואוויריות), כלכלה מעט יותר מסובכת וגרפיקה משופרת. תוספת חשובה הייתה אופציית עריכת המפות, שאיפשרה לשחקנים ליצור שלבים בעצמם, ותמיכה במשחק דרך הרשת. משחקים אלה זכו להצלחה מסחרית רבה.

## [עריכה] Warcraft III:Reign Of Chaos

גרסתו השלישית של המשחק יצאה לחנויות ביולי 2002. גם גרסה זו זכתה לביקורות חיוביות. המשחק עבר לממשק תלת ממדי ונוספו לו אופציות. התוספות כללו הופעת "גיבורים" - יחידות חזקות ויקרות במיוחד ומפלצות נייטרליות שלא תומכות בגזע כלשהו.

## [עריכה] Warcraft III:The Frozen Throne

ההרחבה לגרסה השלישית בסדרה שיצא ב-2003. כמו קודמה, הגרסה הייתה להיט וזכתה לציונים גבוהים. השיפורים במשחק היו בעיקר הוספת גיבורים נייטרליים, יחידות חדשות לכל גזע (כולל גיבור חדש) ופיתוח העלילה של הגרסאות הקודמות.

ההרחבה TFT (ראשי תיבות של The Frozen Throne) זכתה גם היא, בדומה ל-Starcraft לאריכות חיים תודות לאינטרנט. שחקנים רבים ממשיכים לשחק את המשחק כנגד יריבים אנושיים באמצעות שרתי Blizzard.

הקהילה הישראלית של Warcraft III The Frozen Throne באינטרנט מונה לפחות 100 שחקנים ישראלים.

## [עריכה] World of Warcraft

World of Warcraft (העולם של וורקרפט או בקיצור WoW) הוא משחק מחשב המוני מז'אנר התפקידים.

WoW מבוסס על עולם המשחק של וורקראפט שאותו יצרה חברת בליזארד.

על מנת לקחת חלק במשחק נדרש השחקן בנוסף לרכישת המשחק, לשלם גם דמי מנוי חודשיים על מנת לקבל גישה לשרתי המשחק ולשחק דרך האינטרנט נגד שחקנים אנושיים נוספים. המשחק פותח בפני השחקן עולם מגוון בו הוא מבצע משימות, מרוויח כסף, ומצטרף לגילדות אשר מכילות עשרות ומאות אנשים. המשחק נותן לשחקן לבחור מבין 9 הדמויות, חלקן אפשריות רק לגזע אחד, הסוגים הם: לוחם, דרואיד, קוסם, כהן, צייד, גנב, שאמאן, מכשף, אביר קודש.

במשחק קיימים 2 זרמים - הברית (Alliance) והשבטים (Horde) שמכילים 8 גזעים אותם השחקן יכול ליצור כאוות נפשו החל מצבע עור ועד לזקן.

הברית כוללת את בני האדם, האלפים, הגמדים והנומים, החדשים בעולם של וורקפרט

איגוד השבטים כולל את האל מתים, האורקים, הטאורנים דמויי השור והטרולים.

לכל גזע, למעט הנומים והטרולים, יש עיר בירה. בחלק מערי הבירה יש בית מכירה פומבית שבו השחקנים מפרסמים כלי נשק שריונות וכו'.

המשחק מאפשר לשחקן ליצור כלכלה של עצמו. השחקן יכול לבחור מקצועות מהמגוון הרחב שעומד לרשותו. ככל שהשחקן מתקדם במשחק, הוא מקבל כלי נשק ושריונות טובים יותר אשר עוזרים לו להילחם באויבים השונים. ברגע שהשחקן מגיע לרמה 40, הוא מקבל אפשרות לרכב על יצור אשר קשור בגזעו. המשחק מאפשר לשחקן, או לקבוצת שחקנים, לבצע משימות ולהרוויח כסף. המשחק מאפשר לשחקנים משני צידי הפלגים להילחם אחד נגד השני (PvP) במקומות שונים במשחק, ובשדות הקרב במיוחד שהוספו למשחק ומאפשרים לשחקנים רבים להילחם אחד נגד השני בקרבות בסדר גדול רחב. המשחק זכה לשבחים רבים והוכרז כמשחק התפקידים ההמוני (MMORPG) המוכר והמצליח בכל הזמנים.

### [עריכה] The Burning Crusade

| ערך זה עוסק במוצר מתוכנן שעתיד לצאת לשוק ייתכן שישנם פרטים ספקולטיביים ו/או שגויים שעלולים להשתנות כאשר המוצר ישוחרר ומידע נוסף אודותיו יהיה זמין.

חבילת הרחבה ל"עולם של וורקראפט".

נקודות עניין כוללות:

- אלפי הדם יהיו הגזע החדש של ההורד (שבט נודד או המון).
- הדרניי יהיו הגזע החדש של הברית.
- מקצוע חדש, תכשיטנות שיאפשר לשחקנים ליצור טבעות, מחרוזות ותכשיטונים וכן לשבץ אבנים שנכרו לתוך פריטים בעלי פריטים משוקעים.
- הרמה המקסימלית תועלה מ-60 ל-70 ויתווספו יכולות חדשות, לחשים, וכישורים. הזמן שייקח להגיע מרמה 60 ל-70 זהה לזמן שלוקח להגיע מרמה 1 ל-60).
- יבשת חדשה וגדולה תינתן לחקירה דרך השער האפל ותקרא "הארץ החיצונית". איזור זה הוא שייריו של העולם ההרוס דריינוד.
- היבשת של אזרות' תורחב ב-25% (כנראה מתייחסים לגודל עולם המשחק, בניגוד לשטח האדמה).
- בהמת רכיבה מעופפת תהפוך לניתנת להשגה ברמה 70, ותהיה שמישה רק בארץ החיצונית. חלק מהאזורים בארץ החיצונית יהיו נגישים רק בעזרת חיה זו.
- צינוקים חדשים יכללו את מאורות הזמן, ומגדל קאראז'אן.
- שדה קרב חדש ימוקם בעברה של אזרות' ויהיה נגיש דרך מאורות הזמן.
- חלק מהתוכן יהיה זמין לכל השחקנים ללא ההרחבה, כמו כישורים חדשים ופריטים חדשים (כמו חפצים שיחושלו בעזרת מקצוע התכשיטנות). בכדי לעלות מעל רמה 60, לשחק בגזעים החדשים, או לשחק בארץ החיצונית, למרות זאת, ההרחבה תידרש. מאפיינים חדשים שידרשו את ההרחבה ייחשפו בהמשך.
- ב-21 ביולי, 2006, הוכרז כי אלפי הדם יוכלו לשחק בתור פאלאדינים, הדרניי יוכלו לשחק בתור שאמאנים.
- מבוכי סוף-משחק חדשים לפשיטה יהיו בעלי תוכלת מקסימלית של 25 שחקנים.
- מבוכים חדשים יהיו בעלי רמות קושי משתנות.

#### [עריכה] גרסאת האספנים

העולם של וורקראפט: מסע הצלב הבוער יישלח בחבילה סטנדרטית וכמו כן בחבילת אספנים. חבילת האספנים תבוא בקופסא מיוחדת שתכלול תוספות רבות.

#### [עריכה] עלילה

"מספר שנים עברו מאז תבוסתו של הליגיון הבוער בהר היג'אל והגזעים של אזרות' המשיכו לבנות מחדש את חייהם שנופצו. הגיבורים של ההורד והברית החלו לחקור יבשות חדשות ושברו את שעריו של השער האפל בכדי לחקור את הממלכות שמעבר לעולם הידוע. בחבילת ההרחבה הראשונה לעולם של וורקראפט, השער האפל המוביל לביתם ההרוס של האורקים (Orcs) ייפתח. דברים רבים וחדשים מחכים להרפתקנים של אזרות' שכן הם יפגשו אויבים חדשים וייצרו בריתות חדשות ויילחמו בקרבות אפיים בכדי להציל את יבשת מולדתם מהלגיון הבוער.

#### [עריכה] שחקן כנגד שחקן (PvP)

מסע הצלב הבוער יכיל מספר שינויים למערכת השכ"ש. ביניהם, מערכת זירת השכ"ש והאפשרות של שחקנים משני הפלגים לקחת שליטה על העיר הלה הממוקמת בנגנרנד.

## [עריכה] ראו גם

- סטארקראפט
- דיאבלו

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: Warcraft

- האתר הרשמי של המשחק בגרסה השלישית- Reign of Chaos
- האתר הרשמי של גרסת ההרחבה The Frozen Throne
- אתר קהילת וורקרפט הישראלי
- אתר חברת Blizzard
- וורקראפט - סיקור ופרטים נוספים בעברית, מתוך "מסע אל העבר"
- אתר מקיף על כל מה שקשור בWoW
- אתר הספרים בעברית של וורקראפט

מקור: http://he.wikipedia.org../../../w/a/r/Warcraft.html

קטגוריות: מוצרים עתידיים | משחקי אסטרטגיה ממוחשבים (זמן אמת)

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Dansk
- Deutsch
- Español
- Français
- Italiano
- 日本語
- 한국어
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Svenska
- Türkçe
- 中文